Document ID: 32000R1898

Kommissionens forordning (EF) nr. 1898/2000
af 7. september 2000
om ændring af forordning (EF) nr. 2630/97 for så vidt angår udformningen af den årlige rapport om kontrolbesøg, som er omhandlet i denne forordnings artikel 5, stk. 1
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 10, litra d), og
ud fra følgende betragtninger:
(1) Kommissionens forordning (EF) nr. 2630/97(2), ændret ved forordning (EF) nr. 132/1999(3), indeholder nærmere bestemmelser for gennemførelsen af forordning (EF) nr. 820/97 for så vidt angår mindstekravene til den kontrol, der skal foretages i forbindelse med ordningen for identifikation og registrering af kvæg.
(2) For at sikre et effektivt samarbejde mellem medlemsstaterne og Kommissionen om forelæggelse for Kommissionen af resultaterne af kontrolbesøgene vedrørende oksekød i form af de årsrapporter, der er omhandlet i artikel 5, stk. 1, i forordning (EF) nr. 2630/97, bør der fastlægges bestemmelser for udformningen af disse rapporter.
(3) Forordning (EF) nr. 2630/97 bør ændres i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget -
UDSTEDT FØLGENDE FORORDNING:
Artikel 1
Artikel 5, stk. 2, i forordning (EF) nr. 2630/97 affattes således:
"2. De oplysninger, der omhandles i stk. 1, fremsendes til Kommissionen i overensstemmelse med bilaget til denne forordning."
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. september 2000.

Labels: 12
0
6